Soblahov

Soblahov je obec na Slovensku v okrese Trenčín. 

Rozkladá sa v uzavretej doline pod masívom Strážovských vrchov. Táto obec získala ocenenie dedina roka 2001. V súčasnosti je obec vyhľadávaná hlavne milovníkmi prírody, turistiky a cyklistiky.

 Dejiny 
Osídlenie už v neolite /LNK želiezovskej skupiny ,cca 5000 az 4700 pr.Kr / Obec s farou sa spomína od roku 1332 ako Sabula, z roku 1372 ako Sabloho, z roku 1404 ako Soblahow, z roku 1598 ako Soblaho, z roku 1773 ako Soblahow, maďarsky Szoblahó, Cobolyfalu. Patrila panstvu Trenčín. V roku 1598 mala 2 mlyny a 56 domov, v roku 1720 mala 28 daňovníkov, v roku 1784 mala 98 domov, 122 rodín a 640 obyvateľov, v roku 1828 mala 102 domov a 741 obyvateľov. Obchodovali s drevom, v 16. storočí sa živili rybnikárstvom, hrnčiarstvom, nožiarstvom (habáni). V obci  sa v minulosti nachádzali tri panské rybníky.  

V katastrálnom území obce sa 3. augusta 1708 odohrala bitka medzi habsburskými vojskami generála Heistera a kuruckou armádou Františka II. Rákociho. 

V roku 1906 bol zachytený vodný zdroj Huk. Je považovaný za najstarší zachytený prameň v regióne a zásobuje pitnou vodou mesto Trenčín. 

Počas SNP bojovali v chotári obce partizáni. Za ČSSR nastal v obci rozmach poľnohospodárstva. Známe bolo hlavne pestovanie zemiakov a chmeľu.

 Príroda 
Obec je bohatá na vodné zdroje (v blízkosti vyvierajú minerálne pramene kyselky), rastlinstvo a živočíšstvo. Zo živočíchov je to napríklad fuzáč alpský, roháč veľký, salamandra škvrnitá, bystruška potočná, jasoň chochlačkový, sova dlhochvostá, jastrab krahulec, jazvec lesný, medveď hnedý, jeleň lesný, srnec lesný, muflón lesný, alebo rys ostrovid. V roku 1975 bol opísaný pre vedu nový druh dvojkrídlovca, nazvaný Sycorax slovacus (opísal prof. RNDr. Jozef Halgoš Dr.Sc.), ktorý doteraz nebol zistený na inom mieste na svete. Z rastlín je to napríklad  chránený poniklec veľkokvetý a ľalia zlatohlavá, na močiarnych i na lúčnych biotopoch je potvrdený výskyt viacerých druhov vzácnych orchideí. 

V katastri obce sa nachádza prírodná rezervácia Bindárka a Ostrý vrch.

Vrchy: Ostrý vrch (), Svitava (), Čiernachov (), Veľké Kačky (), Kočina hora () 
Vodné toky: Soblahovský potok, Hukov potok, Kačenech potok
Kyselky: Horňanská kyselka (Kyselka na Hornom Huku), Dolňanská kyselka

 Pamiatky 
 Kostol Sv. Mikuláša: je ranogotický objekt, evidovaný ako národná kultúrna pamiatka. Existenciu farského kostola v obci už v 1. polovici 14. storočia dokladá záznam z rokov 1332 – 1337, kedy pápežský legát navštívil miestneho kňaza Konráda. Vo veži kostola sa nachádzajú štyri zvony. Pôvod najstaršieho a najväčšieho z nich z rokom uliatia 1482 nie je známy. 
 Kaplnka Svätého Vendelína: je klasicistická kaplnka, situovaná pri cintoríne na Chríbe. Postavená bola v roku 1802. Omša sa tu slúžievala každú nedeľu po sviatku sv. Vendelína – patróna pastierov.
 Kaplnka Svätého Vincenta: je príkladom drobnej sakrálnej architektúry v obci, vybudovaná v neskorobarokovom štýle.
 Socha sv. Jána Nepomuckého: baroková socha osadená v roku 1789.
 Pamätník SNP: je venovaný obetiam 2. svetovej vojny.

 Kultúra 
 FS Dolinčka – ženská folklórna skupina, založená v roku 1981
 FS Melenčárik – detský folklórny súbor
 Melenčár – folklórna skupina 
 Cukríkovci – hudobná skupina
 Harmoniková akadémia
 Galéria na povale

 Šport 
 OŠK Soblahov – futbalový klubOŠK Soblahov
 Turistický klub Ostrý vrch Soblahov  – turistický klubIŠK Soblahov

 Zaujímavosti 
 Rozhľadňa Dúbravka – drevená rozhľadňa stojí nad obcou Soblahov v nadmorskej výške Rozhľadňa Dúbravka - visit.trencin.sk
 Úzkorozchodná železnica Trenčín-SelecÚzkorozchodná železnica Trenčín - Selec - juce.sk
MAS Inovec – miestna akčná skupina ôsmych obcíMiestna akčná skupina INOVEC
Soblahovský krojSoblahovské kroje  - soblahov.sk
Kornička - dievčenský zapletaný vrkôčik pochádzajúci zo Soblahova
Melencová polievka - je tradičná slovenská polievka s hustým trhaným cestom (melencami), pochádzajúca zo Soblahova

 Osobnosti 
 Adam Beták  (* 1786 – † 1868), kňaz, náboženský spisovateľ, bernolákovec
 PhDr. Cyril Marián Guniš (* 1901 – † 1974), kňaz, vysokoškolský pedagóg,  jazykovedec, autor talianskej učebnice La lingua italiana
 genmjr. Ondrej Šedivý (* 1921 – † 2017), vojak, držiteľ viacerých vyznamenaní napr. Kríž Milana Rastislava Štefánika
 prof. RNDr. Jozef Halgoš, DrSc. (* 1946), ekológ, vedec, profesor
 Peter Beňo (* 1972), rímskokatolícky pomocný biskup Nitrianskej diecézy a titulárny biskup sídla Amudarsa
 Attila Bátky (* 1973), zápasník v gréckorímskom štýle
 Richard Lintner (* 1977), hokejový obranca
 Ivana Horná (* 1990), reprezentantka v silovom trojboji,  majsterka sveta a štvornásobná majsterka Európy
 Jakub Holúbek  (* 1991), futbalista
 Viktória Chladoňová (* 2006), cyklistka

 Partnerské obce 
  Buchlovice, Česko
  Gmina Rudniki, Poľsko
  Sloup, Česko

 Referencie 

 Iné projekty 

 Externé odkazy 

 www.apsida.sk – profil gotického kostola


Kategória:Obce okresu Trenčín